 Aqalka sare waxaa sidoo kale maanta laga hor akhriyey warbixin la xiriirta waxqabadka muddadii uu fasaxa ahaa golaha aqalka sare, iyada oo waxyaabihii la sheegay ay ku jireen dhex-dhexaadinta labad heer maamul ee dowladda Soomaaliya, kulamada guddiyada joogta ah, kulamo gaar oo dhex-maray guddoomiyaha aqalka sare iyo heyado caalami ah, waxaana sidoo kale la soo bandhigay qorshaha kalfadhigan oo ay ku jiraan fidinta gogol wadaxaajood oo la xiriira arrimaha dastuurka, dhameystirka hindise sharciyeedka biyaha, guddiga madaxabannaan ee la-dagaalka musuqa, xoojinta kor-joogteynta dowladda dhexe iyo dowlad goboleedyada iyo arrimo kale. 